PRITARTA

Alytaus miesto savivaldybės tarybos

2019 m. balandžio 4 d.

sprendimu Nr. T-129

**ALYTAUS MIESTO ŠEIMOS CENTRO 2018 METŲ VEIKLOS ATASKAITA**

2019-03-22

Alytus

**Alytaus miesto savivaldybės 2018 m. gruodžio 20 d. sprendimu Nr. T-398 Alytaus vaikų globos namų pavadinimas pakeistas į Alytaus miesto šeimos centro pavadinimą, patvirtinti nauji miesto šeimos centro nuostatai, kuriuose nustatytos naujos įstaigos funkcijos ir uždaviniai, apibrėžta įstaigos struktūra. Visus 2018 metus įstaigą savo veiklą vykdė kaip Alytaus vaikų globos namai, atlikdama įstaigai nuostatuose numatytas bei naujai steigėjo deleguotas funkcijas. Todėl ataskaitoje yra naudojamas senas įstaigos pavadinimas – Alytaus vaikų globos namai.**

**I. BENDROS ŽINIOS APIE ĮSTAIGĄ**

Globos namų pavadinimas: Alytaus miesto biudžetinė įstaiga Alytaus vaikų globos namai, trumpasis pavadinimas – Alytaus vaikų globos namai.

Adresas: A. Juozapavičiaus g. 33, LT-62265 Alytus. Elektroninis paštas [rastine@avgn.lt](mailto:rastine@avgn.lt). Interneto tinklalapis http://alytausvaikai.lt/. Telefonas/faksas (8 315) 79 852.

Globos namų tipas: biudžetinė įstaiga.

Globos namų veiklos sritis: stacionari vaikų globa.

Globos namų vizija: sukurti aplinką, artimą gyvenimui šeimoje.

Globos namų misija. Teikti socialinės globos paslaugas be tėvų globos likusiems vaikams, ruošiant juos gyventi visuomenėje. Kurti jaukią gyvenamąją aplinką, siekti kiekvieno vaiko, kaip asmenybės, pripažinimo. Gerinti visuomenės supratimą apie vaikų, patiriančių socialinę atskirtį, ir vaikų su negalia socialinę integraciją, formuojant palankų visuomenės požiūrį į tokius vaikus.

Globos namų tikslas. Suteikti vaikui galimybę sveikai ir normaliai vystytis fiziškai, protiškai, doroviškai, dvasiškai sudaryti kitas jam tinkamas sąlygas ir palaikyti aplinką, kurioje jis galėtų saugiai augti, vystytis ir tobulėti bei pasiruoštų savarankiškam gyvenimui visuomenėje.

Uždaviniai:

suteikti vaikui globos (rūpybos), ugdymo (mokymo, lavinimo ir auklėjimo), paslaugas;

užtikrinti vaiko teisių ir teisėtų interesų apsaugą;

sudaryti vaikui artimas šeimos aplinkai gyvenimo sąlygas, atitinkančias jo amžių, sveikatą ir brandą;

užtikrinti vaikui globos (rūpybos), ugdymo, teikiamų socialinių paslaugų kokybę;

dirbti socialinį darbą su vaiku ir jo tėvais, globėjais (rūpintojais) įgyvendinant vaiko laikinosios globos (rūpybos) planą;

aktyviai dalyvauti institucinės globos pertvarkos procese.

Priemonės:

rengiant integracijai visuomenėje, formuoti savarankiško gyvenimo bei sveikos gyvensenos įgūdžius;

ugdyti draugiškus tarpusavio santykius, skatinti vaiko fizinę, psichinę bei socialinę brandą;

gerinti mokymosi kokybę, skatinti profesinę motyvaciją, ugdyti dorinius, šeimyninius, darbinius ir socialinius įgūdžius;

gerinti materialinę bazę, sudaryti sąlygas vaiko saviraiškai, pasirenkant jo poreikius ir pomėgius atitinkančias ugdymo sąlygas;

sukurti vaikų patekimo pas socialinius/ budinčius globėjus sistemą, įdarbinant juos globos namuose.

Prioritetas: vaiko ruošimas savarankiškam gyvenimui, sėkmingai socialinei, profesinei, darbinei integracijai į visuomenę, vaikų skaičiaus mažinimas globos namuose, teikiant socialines paslaugas bendruomenėse.

Alytaus vaikų globos namai veiklą vykdė remdamiesi Lietuvos Respublikos Vyriausybės 2007 m. spalio 31 d. nutarimu Nr. 1193 „Dėl vaiko globos (rūpybos) sistemos reorganizavimo ir jos įgyvendinimo priemonių 2007–2010 m. plano patvirtinimo“, Vaiko laikinosios globos (rūpybos) nuostatais, patvirtintais Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl socialinės globos normų patvirtinimo“, kitais vaiko teisę ir globą reglamentuojančiais įstatymais ir poįstatyminiais aktais, Alytaus vaikų globos namų nuostatais, 2017 m. įstaigos veiklos planu.

Alytaus vaikų globos namai teikia trumpalaikės ir ilgalaikės socialinės globos paslaugas laikinai likusiems be tėvų globos vaikams ir vaikams, kuriems nustatyta laikinoji ar nuolatinė globa (rūpyba). Paslaugų sąrašas pateikiamas Socialinių paslaugų kataloge. Alytaus miesto savivaldybės tarybos 2017-05-25 d. sprendimu Nr.T-184 patvirtinta įstaigoje teikiamų socialinių paslaugų kaina – 1194 Eur. per mėnesį.

Įstaiga licencijuota. Licencijos rūšys:

1. Institucinė socialinė globa (ilgalaikė, trumpalaikė) likusiems be tėvų globos vaikams, socialinės rizikos vaikams. Licencijos Nr. L000000489, išduota 2014-12-15, patikslinta 2019-01-22. Veiklos vietos adresai:
   1. A. Juozapavičiaus g. 33, Alytus (institucinės globos padalinys);
   2. Statybininkų g. 102, Alytus (bendruomeniniai vaikų globos namai);
   3. Statybininkų g. 23-18, Alytus (bendruomeniniai vaikų globos namai);
   4. Saulėnų g. 6-5, Alytus (bendruomeniniai vaikų globos namai).
2. Įstaigos asmens sveikatos priežiūros licencija. Teikiamos paslaugos – bendrosios praktikos slaugos. Licecijos Nr. 3186, išduota 2008-03-18 d., patikslinta 2011-04-22.

|  |  |
| --- | --- |
| Higienos pasas | Išduotas 2011-02-03. Nr. 37 |
| Bendras įstaigos plotas | 3323,31 |
| Vidutiniškai vienam gyventojui tenkantis visų globos įstaigos patalpų plotas, kv. m | 55,4 m2 |
| Vidutiniškai vienam gyventojui tenkantis gyvenamųjų kambarių plotas, kv. m | 10,3m2 |

**II.GLOBOJAMI (RŪPINAMI) VAIKAI**

2018 m. pradžioje globos namuose gyveno 61 vaikas, metu pabaigoje – 51. Vaikų amžius nuo 3 metų iki pilnametystės.

Atvyko per metus 13 vaikų:

iš tėvų –10;

iš nuolatinės globos (šeimos, artimu giminaičių) – 3;

Išvyko per metus – 23 :

grąžinti į šeimas – 12;

paimta nuolatinei globai šeimose – 7;

sulaukę pilnametystės – 4;

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Vaikų, apgyvendintų iki 2007 m., t. y. finansuojamų iš valstybės biudžeto, skaičius | Vaikų, gyvenančių ir gaunančių socialinę globą įstaigoje, skaičius 2018 m. gruodžio 31 d. | 2018 m. gruodžio 31 d., iš jų nustatyta | | Bendras vaikų skaičius 2018 m. gruodžio 31 d.  Iš jų vaikai pagal amžiaus grupes | | | | | | Iš viso |
| Laikinoji  globa | Nuolatinė globa | Iki 3 m. | 4–6 | 7–9 | 10–14 | 15–17 | 18 ir vyr. | 51 |
| 7 | 51 | 3 | 48 |  | 5 | 3 | 20 | 23 |  |

Vaikų bendruomenė organizuota į 7 mišraus amžiaus šeimynas. Jose 2018 metų pabaigoje gyveno 51 vaikas. 3 šeimynos įkurdintos atskiruose butuose (bendruomeniniuose vaikų globos namuose).

|  |  |  |  |  |  |  |  |
| --- | --- | --- | --- | --- | --- | --- | --- |
| Šeimynos | 2 | 3 | 4 (bute ) | 5 (bute) | 6 | 7 | 8 (bute) |
| Iš viso  (vidut.) | 7 | 7 | 8 | 6 | 7 | 8 | 8 |
| mergaitės | 3 | 5 | 4 | 2 | 3 | 2 | 4 |
| berniukai | 4 | 2 | 4 | 4 | 4 | 6 | 4 |

Laikinoji ar nuolatinė globa buvo skirta vaikams iš Alytaus miesto ir rajono, Lazdijų rajono, Druskininkų miesto savivaldybių.

Vaikų skaičius pagal savivaldybes, iš kurių jie yra atvykę

|  |  |  |  |  |  |  |
| --- | --- | --- | --- | --- | --- | --- |
| Iš viso | Mergaitės | Berniukai | Alytaus m. | Alytaus raj. | Lazdijų raj. | Druskininkų m. |
| 51 | 23 | 28 | 40 | 8 | 1 | 2 |

Vaikai mokėsi Alytaus m. bendrojo lavinimo mokyklose, Alytaus m. profesinio rengimo centre. Ikimokyklinio amžiaus vaikai buvo ugdomi Alytaus m. lopšelyje-darželyje ,,Nykštukas“.

|  |  |
| --- | --- |
| Mokymosi ir ugdymo įstaigos | Vaikų sk. |
| Piliakalnio progimnazija. | 15 |
| Jotvingių gimnazija | 2 |
| Dzūkijos pagrindinė mokykla | 11 |
| Mokykla darželis ,,Viltis“ | 5 |
| Panemunės pagrindinė mokykla |  |
| „Volungės“ pagrindinė mokykla | 3 |
| Lopšelis-darželis ,,Nykštukas“ | 4 |
| Profesinio rengimo centras | 5 |
| Putinų gimnazija | 2 |
| Šaltinių pagrindinė mokykla | 1 |
| Alytaus suaugusiųjų ir jaunimo mokykla | 3 |
| Iš viso | 51 |

2017–2018 mokslo metus baigėme 99,8 proc. pažangumu, vidutinis mokymosi balas – 6,5. Žemų mokymosi rezultatų priežastys: žemas mokslumas, gebėjimai, nepakankama mokymosi motyvacija. Uždavinys – mokymosi motyvacijos stiprinimas individualiai dirbant su kiekvienu vaiku, specialistų pagalba mokymosi problemų turinčiam vaikui, nuolatinė vaiko gebėjimų analizė.

Globos namuose 2018 m. buvo 22 vaikai, turintys specialiųjų poreikių. Iš jų 12 vaikų, turinčių protinę negalią, 5 vaikai, turintys elgesio ir emocijų sutrikimus, 5 vaikams nustatyti dideli specialieji poreikiai. 15 vaikų mokėsi Alytaus m. bendrojo lavinimo mokyklų specialiosiose klasėse, Alytaus m. mokykloje-darželyje ,,Viltis“, 7 vaikai buvo integruoti į bendro lavinimo mokyklų klases.

Globos namuose veikė 2 neformaliojo švietimo būreliai. Juos lankė 30 vaikų. Alytaus mieste veikiančias neformaliojo švietimo įstaigas lanko: Alytaus miesto muzikos mokyklą – 1, Alytaus sporto mokyklą – 2, įvairaus profilio neformaliojo švietimo būrelius – 21 vaikas.

Vaikų kontingentas kasmet prastėja. Daugėja vaikų, turinčių fizinės sveikatos problemų, delikventiško elgesio, emocijų ir elgesio sutrikimų, linkusių nusikalsti. 2018 m. vaikai padarė 4 administracinės teisės nusižengimus, Alytaus miesto savivaldybės administracijos Vaiko gerovės komisijos posėdžiuose dėl elgesio problemų buvo svarstyti 5 vaikai. Vaiko minimalios priežiūros priemonės skirtos 4 vaikams. Psichologinė pagalba vaikams teikiama globos namuose ir Alytaus miesto PPT.

**III. PERSONALAS**

Alytaus miesto savivaldybės tarybos 2012 m. spalio 25 d. sprendimu Nr. T-235 nustatytas įstaigos didžiausias leistinas etatų skaičius 92. 2018-12-31 įstaigoje buvo užimti 73,2 et., dirbo 72 darbuotojai. Alytaus miesto savivaldybės tarybos 2018 m. vasario 22 d. sprendimu Nr. T-41 įstaigai pavesta atlikti Globos centro funkcijas, todėl buvo patikslinta įtaigos struktūra, suformuotas Globos centro personalas.

Įstaigos struktūra 2018-12-31:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Direktorius** | | | | | | | | | | | | | | | | | |
|  |  |  |  |  |  |  |  |  | |  | | --- | |  | |  |  |  |  |  | | | |  | |  |  |
| **Sekretorius referentas ( 1.et.)** |  | **Vyriausias buhalteris ( 1.et.)** |  | **Personalo specialistas ( 1et. )** |  | **Direktoriaus pavaduotojas ūkio reikalams (1 et.)** | |  | **Direktoriaus pavaduotojas socialiniams reikalams ( 1.et.)** | | | |  | **Socialinių programų koordinatorius (1.et.)** | | | | |
|  |  | **Kuruojamas personalas ( et. )** |  |  |  | **Kuruojamas personalas ( et. )** | |  | **Kuruojami padaliniai** | | | |  | |  | | --- | | **Kuruojamai padaliniai** | | | | | |
|  |  | |  | | --- | |  | |  |  |  | |  | | --- | |  | |  |  | |  | | --- | |  | |  | |  | | --- | |  | |  |  |  |  | |  | | --- | |  | |
|  |  |  |  |  |  |  |  |  | **Institucinę socialinę globą vaikams teikiantis skyrius (4 šeimynos)** |  | **Bendruomeniniai vaikų globos namai (3 šeimynos)** | |  | **Globos centras** |  | **Šeimos krizių skyrius** | | |
|  |  |  |  |  |  |  |  |  | **Kuruojamas personalas ( et. )** | | | |  | **Kuruojamas personalas ( et. )** | | | | |
|  |  |  |  |  |  |  |  |  | |  | | --- | |  | |  |  |  |  | |  | | --- | |  | | | | |  | |  |  |
|  |  | **Buhalteris 1** |  |  |  | **Sandėlininkas** | **2** |  | **Socialinis darbuotojas** | | | **15** |  | **Socialinis darbuotojas (globos koordinatorius)** | | **3** | |
|  |  |  |  |  |  | **Kiemsargis** | **1** |  | **Socialinio darbuotojo padėjėjas** | | | **26** |  | **Socialinis darbuotojas** | | **1** | |
|  |  |  |  |  |  | **Ūkio priežiūros darbininkas** | **1** |  | **Psichologas** | | | **1** |  | **Socialinio darbuotojo padėjėjas** | | **1** | |
|  |  |  |  |  |  | **Valytojas** | **1** |  | **Slaugytojas** | | | **1.5** |  | **Psichologas** | | **1** | |
|  |  |  |  |  |  | **IT specialistas** | **0,5** |  | **Socialinio darbo užimtumo specialistas** | | | **1** |  | **Socialinis globėjas** | | **6** | |
|  |  |  |  |  |  | **Vairuotojas** | **1.2** |  | **Specialusis pedagogas** | | | **1** |  |  | | | |  | |  |  |
|  |  |  |  |  |  |  |  |  | **Neformaliojo švietimo pedagogas** | | | **1.25** |  |  | | | |  | |  |  |
|  |  |  |  |  |  |  |  |  | **Dietistas** | | | **0.5** |  |  | | | |  | |  |  |

Ją sudaro administracija, tiesiogiai su klientais dirbantis personalas (socialiniai darbuotojai, socialinių darbuotojų padėjėjai, neformaliojo švietimo pedagogai, pedagogai specialistai, slaugytojai), finansinę-ūkinę veiklą užtikrinantis personalas.

Visas socialinį darbą dirbantis personalas 2018 metais turėjo reikiamą profesinę kvalifikaciją. Kitas personalas atitinka jam taikomus profesinius kvalifikacinius reikalavimus. Socialinės globos proceso vykdymą užtikrina socialinį darbą dirbantis personalas – socialiniai darbuotojai, socialinių darbuotojų padėjėjai, socialiniai globėjai, neformaliojo švietimo pedagogai (62 etatai), materialinę šio proceso dalį – administracinę, ūkinę ir finansinę veiklą vykdantis personalas (11,2 etatai). Vienoje mišraus amžiaus vaikų šeimynoje dirba trys socialiniai darbuotojai, trys socialinio darbuotojo padėjėjai, dirbantys dieną ir naktį. Naktį socialinio darbuotojo padėjėjas prižiūri vienos šeimynos vaikus. Metų pabaigoje socialinį darbą dirbančių darbuotojų skaičius ir jų kvalifikacija atitiko licencijavimo taisyklėse ir socialinės globos normų apraše nustatytus reikalavimus.

|  |  |  |  |  |  |
| --- | --- | --- | --- | --- | --- |
| **Alytaus vaikų globos namų pareigybių sąrašas 2018-12-31** | | | | | |
|  |  |  |  |  |  |
| Eil. Nr. | Pareigybės kodas | Pareigybės pavadinimas | Pareigybės lygis | Pareigybės grupė | Pareigybių skaičius |
| 1 | 134104 | Direktorius | A | Vadovai ir pavaduotojai | 1 |
| 2 | 134104 | Direktoriaus pavaduotojas ūkiui | A | Vadovai ir pavaduotojai | 1 |
| 3 | 134104 | Direktoriaus pavaduotojas socialiniam darbui | A | Vadovai ir pavaduotojai | 1 |
| 4 | 121102 | Vyriausias buhalteris | A arba B | Specialistas | 1 |
| 5 | 241103 | Buhalteris | A arba B | Specialistas | 1 |
| 6 | 242305 | Personalo vadybininkas | A arba B | Specialistas | 1 |
| 7 | 252904 | IT specialistas | A | Specialistas | 0.5 |
| 8 | 222101 | Slaugytojas | A arba B | Specialistas | 1.5 |
| 9 | 226501 | Dietistas | A arba B | Specialistas | 0.5 |
| 10 | 263506 | Socialinis darbuotojas, dirbantis institucinės globos šeimynose | A arba B | Specialistas | 8 |
| 11 | 263506 | Socialinis darbuotojas, dirbantis bendruomeninių vaikų globos namų padaliniuose | A arba B | Specialistas | 7 |
| 12 | 263506 | Socialinis darbuotojas, dirbantis šeimos krizių grupėje | A arba B | Specialistas | 1 |
| 13 | 263506 | Socialinis darbuotojas, dirbantis globos centre | A arba B | Specialistas | 1 |
| 13 | 242303 | Socialinio darbo užimtumo specialistas | A arba B | Specialistas | 1 |
| 14 | 263506 | Socialinis globėjas | A arba B C | Specialistas Kvalifikuotas darbuotojas | 6 |
| 15 | 263514 | Socialinių programų koordinatorius | A arba B | Specialistas | 1 |
| 16 | 263506 | Socialinis darbuotojas (globos koordinatorius) | A arba B | Specialistas | 2 |
| 17 | 341205 | Socialinio darbuotojo padėjėjas dirbantis institucinės globos šeimynose | C | Kvalifikuotas darbuotojas | 16 |
| 18 | 341205 | Socialinio darbuotojo padėjėjas dirbantis bendruomeninių vaikų globos namų padaliniuose | C | Kvalifikuotas darbuotojas | 10 |
| 19 | 412004 | Sekretorius-referentas | A arba B C | Specialistas Kvalifikuotas darbuotojas | 1 |
| 20 | 832203 | Vairuotojas | C | Kvalifikuotas darbuotojas | 1.2 |
| 21 | 933307 | Sandėlininkas | C | Kvalifikuotas darbuotojas | 2 |
| 22 | 933307 | Pagalbinis darbininkas | D | Darbininkas | 1 |
| 23 | 961303 | Kiemsargis | C arba D | Kvalifikuotas darbuotojas. Darbininkas | 1 |
| 24 | 711908 | Pastatų, statinių ir įrengimų priežiūros darbininkas | D | Darbininkas | 1 |
| 25 | 911209 | Valytojas | D | Darbininkas | 1 |
| 26 | 235501 | Neformaliojo švietimo pedagogas | A arba B | Specialistas | 1.5 |
| 27 | 235201 | Specialusis pedagogas | A | Specialistas | 1 |
| 28 | 263401 | Psichologas | A | Specialistas | 1 |
| **Iš viso** | | |  |  | **73.2** |

Veikia socialinių pedagogų ir socialinių darbuotojų, ikimokyklinių šeimynų socialinių pedagogų ir socialinių darbuotojų, neformaliojo švietimo pedagogų metodinės grupės. Darbuotojai dalyvavo seminaruose, kvalifikacijos kėlimo renginiuose, įžanginiuose ir periodiniuose socialinių darbuotojų ir socialinių darbuotojų padėjėjų mokymuose. Visi socialiniai darbuotojai ir socialinių darbuotojų padėjėjai dalyvavo mokymuose ,,Pokyčiai pereinant nuo institucinės globos prie paslaugų teikimo bendruomenėje“. 42 darbuotojams, įvertinus jų motyvacijas, yra sudaryti individualūs kompetencijų ir kvalifikacijos kėlimo planai. Visi socialinių darbuotojų padėjėjai dalyvavo periodiniuose mokymuose, 7 iš jų – įžanginiuose socialinių darbuotojų padėjėjų mokymuose, 11 socialinių darbuotojų dalyvavo supervizijų mokymuose, 2 socialiniai darbuotojai baigė mokymus ir įgijo teisę būti GIMK mokytojais.

**IV. SOCIALINIŲ PASLAUGŲ TEIKIMO APLINKA**

Didelę reikšmę ugdymo procesui, kokybiškų paslaugų teikimui, saugios, artimos šeimai aplinkos kūrimui turi įstaigos materialinė bazė. Vaikų globos namų vadovų ir bendruomenės pastangomis, stengiantis sudaryti vaikams tinkamas buitines sąlygas, efektyviai panaudojant gaunamas lėšas ir paramą, įstaiga yra gerai apsirūpinusi materialiniais resursais. 2018 m. atlikti planuoti darbai: atliktas dalies šeimynų patalpų paprastasis remontas, atnaujinta kompiuterinė įranga šeimynose, įsigyta visa reikiama buitinė technika, baldai. Vaikai pagal poreikius aprūpinti drabužiais ir avalyne. Įstaiga turi 4 transporto priemones: 2 lengvuosius automobilius (5 ir 7 vietų), 1 mažąjį autobusą (9 vietos), 1 autobusą (30 vietų). Visos transporto priemonės yra eksploatuojamos, techniškai tvarkingos.

2018 metų pradžioje globos namuose (pagrindiniame pastate) veikė 5 mišraus amžiaus vaikų šeimynos, metų pabaigoje. Viena šeimyna (8 vaikai) nuo vasario mėnesio buvo panaikinta sumažėjus vaikų skaičiui. Šiuo metu viename nuomojamame 4 kambarių bute gyvena 6 vaikai, kitame, įstaigai panaudos teise priklausančiame 6 kambarių bute gyvena 8 vaikai, dar viename nuomojamame kotedže – 8 vaikai. Likusios 4 šeimynos buvo įsikūrusios pagrindiniame globos namų pastate. Jose vidutiniškai gyvena po 8 vaikus. Kiekviena šeimyna turi atskirą įėjimą, bendrą kambarį – svetainę ir 4 miegamuosius. Kiekvienoje šeimynoje įrengtos virtuvės maisto gaminimui, yra internetinės prieigos, stacionarūs bei nešiojami kompiuteriai. Sukomplektuota visa reikiama buitinė technika, yra reikiami baldai. Šiuo metu kambariuose gyvena ne daugiau kaip 2 vaikai. Kiekviena šeimyna turi savo teritorijos dalį, kurią prižiūri, tvarko. Kiekvienas globotinis turi numatytas pareigas tvarkant aplinką, gaminant maistą, planuojant šeimynos gyvenimą, patalpas. Pagal įstaigoje numatytą tvarką globotiniams mokami kišenpinigiai – suteikiama galimybė mokytis racionaliai tvarkyti savo pinigus, juos tikslingai leisti. Kišenpinigiai yra kaip viena iš skatinimo ir drausminimo priemonių. Vaikų globos namų prioritetas – globotinių rengimas savarankiškam gyvenimui. Dėka visos globos namų bendruomenės pastangų, globotinių ugdymo filosofija pagrįsta nuoseklumu, savarankiškumo ugdymu. Globotiniams teikiama įvairiapusiška kvalifikuota ir kokybiška pagalba. Sprendžiant iškilusias problemas, dirbama komandiniu principu. Įvertinami vaiko poreikiai, rengiamas individualus socialinės globos planas. Pagal įstaigos numatytą tvarką atliekamas vaiko poreikių įvertinimas, ISGP peržiūra. Kiekvienam vaikui pildomas Individualus vaiko vystymosi planas. Tikslas – vaiko pažinimas, fizinės, psichinės, emocinės, socialinės vaiko raidos stebėjimas, pokyčiai, tolesnių veiksmų numatymas. Šeimynų soc. pedagogai, soc. darbuotojai rengia veiklos programas, rašo dienos planus. Šeimynų socialiniai darbuotojai stengiasi laikytis vieningų reikalavimų. Globotinių teisės ir pareigos numatytos Vidaus tvarkos taisyklėse. Sukurta ir taikoma ugdytiniu drausminimo ir skatinimo sistema. 2018 m. įvyko 3 socialinių darbuotojų tarybos posėdžiai, 10 soc. pedagogu, soc. darbuotoju ir kitų darbuotoju pasitarimų, 9 metodinio būrelio užsiėmimai. Vykdoma kontrolė. Patikrų rezultatai aptariami posėdžiuose, pasitarimuose, individualiai.

Sveikatos priežiūros paslaugas 2018 m. buvo teikiamos:

|  |  |
| --- | --- |
| a) dėl somatinių sveikatos sutrikimų, išskyrus odontologo paslaugas | 223 |
| b) dėl elgesio, emocijų ar psichikos sutrikimų (išskyrus psichologų paslaugas) | 70 |
| c) vaikų, gavusių psichologų konsultacijas ne globos įstaigoje, skaičius | 6 |
| d) vaikų, gavusių sanatorinį-reabilitacinį gydymą dėl somatinių sveikatos sutrikimų, skaičius | 2 |
| e) vaikų, gavusių sanatorinį-reabilitacinį gydymą dėl elgesio, emocijų ar psichikos sutrikimų, skaičius | 2 |
| f) vaikų, gavusių odontologų paslaugas, skaičius iš jų:  vaikų pagal amžiaus grupes, gavusių nemokamą dantų dengimo silantais paslaugą, sk.  bendrąsias odontologijos paslaugas (pvz., dantukų taisymas, plombavimas)  dantų korekcijos paslaugas (breketai, plokštelės) | 32  9 |
| e) vaikų, gavusių sveikatos priežiūros paslaugas, nefinansuojamas ligonių kasų (plastinės ar kitos korekcinės operacijos ar procedūros), skaičius | 0 |
| f) kitos vaikų gautos sveikatos priežiūros paslaugos (kineziterapija, reabitologija ) | 2 |
| g) vaikų pagal amžiaus grupes, gavusių spec. pedagogo, logopedo ir psichologo paslaugas įstaigoje, sk. | 10 |

**V. PROJEKTINĖ VEIKLA**

2018 metais buvo toliau vykdomas tarptautinis savanoriškos globos Lietuvos vaikų, gyvenančių vaikų globos namuose, sveikatingumo gerinimo, poilsio organizavimo, gyvenimo šeimoje įgūdžių formavimo projektas. 8 globotiniai 3 mokinių vasaros atostogų mėnesius ir 3 Kalėdų atostogų savaites svečiavosi Italijos savanoriškos globos asociacijos ,,Nuovo cielo“ („Naujasis dangus“) narių šeimose.

Nuo 2018 m. rugpjūčio mėn. įstaiga vykdo Socialines priežiūros paslaugų teikimo, teikiant kompleksinę pagalbą besilaukiančioms moterims ir motinoms, vienoms auginančioms vaiką/vaikus iki 3 metų amžiaus, projektą. Šiomis paslaugomis jau pasinaudojo 8 moterys ir 16 vaikų. Projekto trukmė vieneri metai su galimybe jį pratęsti dar tokiam pat laikotarpiui.

Nuo 2018 m. rugsėjo mėn. įstaiga yra ESFI veiksmų programos priemonės „Institucinės globos pertvarka“ Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros projekto partnerė. Projekto trukmė treji metai. Iš šio projekto lėšų yra finansuojama dalis globos centro padalinio veiklos.

Nuo 2018 m. spalio mėn. įstaiga yra ESFI veiksmų programos priemonės „Institucinės globos pertvarka: investicijos į infrastruktūrą“ Bendruomeninių vaikų globos namų ir vaikų dienos centrų tinklo plėtros projekto partnerė. Projekto trukmė vieneri metai. Iš projektui skirtų lėšų 2019 m. planuojama įsigyti du būstus bendruomeniniams vaikų globos namams Alytaus mieste.

Alytaus vaikų globos namų futbolo komanda dalyvavo tarptautiniame Europos vaikų globos namų futbolo turnyre Lenkijoje, Varšuvos mieste. Futbolo komandos aktyviai dalyvauja Lietuvos, Alytaus apskrities, Alytaus miesto mastu vykdomuose turnyruose.

2017 m. dalyvauta projektuose, vykdomose globos namuose ir Alytaus mieste:

1. Projektas ,,Vyresnieji draugai“. Dalyvavo 10 jaunesniojo amžiaus globotinių.

2. ,, Dovana tau“. Bendras projektas su Alytaus m. Šaltinių pagrindine mokykla.

3. ,,Draugystė“. Bendras projektas su Druskininkų ,,Ryto“ gimnazija.

Aktyviai dalyvavome visose šalies mastu organizuojamose labdaringose akcijose ir renginiuose, skirtuose vaikų globos namuose augančių vaikų švietimui ir kultūrinimui.

1. Savanorystės projektas ,,Fėjos ir nykštukai“. Vaikai gimtadienio proga gauna dovanas iš JAV ir Prancūzijoje gyvenančių rėmėjų

**VI. ĮSTAIGOS BIUDŽETAS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | |
| Sąmatos straipsnių pavadinimas |  | 2018 metų asignavimai | | | | | | | | | |
|  |
| Išlaidų ekonominės klasifikacijos kodas | Savivaldybės lėšos (Planas) | **Savivaldybės lėšos (Kasinės (panaudota))** | Valstybės lėšos (Planas) | **Valstybės lėšos (Kasinės (panaudota))** | Spec. lėšos (vaiko pinigai 152,0+30,02Eur) Planas) | **Spec. Lėšos (vaiko pinigai) (Kasinės (panaudota))** | Kiti finansavimo šaltiniai (Planas) | **Kiti finansavimo šaltiniai (soc. paslaugos) (Kasinės (panaudota))** | **Iš viso** | **Iš viso: (Kasinės (Panaudota)** |
| **IŠLAIDOS** | | | | | | | | | | | |
| Darbo užmokestis | 2111111 | 473.8 | 473.8 | 158.2 | 158.2 |  |  | 0.8 | 0.8 | **632.8** | **632.8** |
| Soc. draudimo įmokos | 2121111 | 143.9 | 143.9 | 48.2 | 48.2 |  |  | 1.2 | 1.1 | **193.3** | **193.2** |
| Medikamentai | 221112 |  |  |  |  | 2.8 | 2.7 | 0.6 | 0.6 | **3.4** | **3.3** |
| Mityba | 221111 | 43.7 | 43.7 |  |  | 36.2 | 36.2 |  |  | **79.9** | **79.9** |
| Ryšių paslaugos (internetas) | 221115 | 4.5 | 4.3 |  |  | 0.1 | 0.1 |  |  | **4.6** | **4.4** |
| Transporto išlaikymas | 221116 |  |  | 4.4 | 4.4 | 0.3 | 0.3 | 5.2 | 5.2 | **9.9** | **9.9** |
| Aprangos ir patalynės išlaidos | 221117 |  |  |  |  | 22.0 | 22.0 | 0.4 | 0.4 | **22.4** | **22.4** |
| Ūkinio inventoriaus įsig. išlaidos | 2211123 |  |  |  |  | 3.7 | 3.7 | 20.0 | 19.9 | **23.7** | **23.6** |
| Komandiruotės išlaidos | 2211111 |  |  |  |  | 0.7 | 0.7 | 2.0 | 1.9 | **2.7** | **2.6** |
| Kvalifikacijos kėlimas | 2211116 | 2.0 | 2.0 |  |  | 2.4 | 2.1 | 2.5 | 2.4 | **6.9** | **6.5** |
| Materialiojo ir nematerialiojo turto nuomos išlaidos (buto nuoma) | 2211114 | 9.7 | 9.70 |  |  |  |  |  |  | **9.7** | **9.7** |
| Materialiojo turto paprastojo remonto išlaidos | 2211115 |  |  |  |  |  |  | 8.4 | 8.4 | **8.4** | **8.4** |
| Šildymas | 2211120 | 13.0 | 13.0 |  |  | 0.4 | 0.4 | 12.5 | 12.4 | **25.9** | **25.8** |
| Elektros energija | 2211120 | 6.0 | 6.0 |  |  | 0.3 | 0.3 |  |  | **6.3** | **6.3** |
| Vandentiekis ir kanalizacija | 2211120 |  |  |  |  | 0.2 | 0.3 |  |  | **0.2** | **0.3** |
| Informacinių tech. Prekių ir paslaugų įsigi. Išlaidos | 2211121 |  |  |  |  | 3.1 | 3.1 | 2.5 | 2.5 |  |  |
| Šiukšlių išvežimas | 2211120 | 1.3 | 1.3 |  |  | 0.2 | 0.2 |  |  | **1.5** | **1.5** |
| Kitų prekių ir paslaugų įsigijimo išlaidos | 22111130 |  |  | 0.1 | 0.1 | 33.1 | 25.2 | 6.6 | 6.6 | **39.8** | **31.9** |
| Darbdavių soc. parama | 273111 | 1.6 | 1.6 | 1.0 | 1.0 |  |  | 0.9 | 0.9 | **3.5** | **3.5** |
|  |  |  |  |  |  |  |  |  |  | **0.0** | **0.0** |
| **IŠ VISO** |  | **699.5** | **699.3** | **211.9** | **211.9** | **105.5** | **97.3** | **63.6** | **63.1** | **1080.5** | **1071.6** |

**VII. ĮSTAIGOS VEIKLOS KRYPTYS 2019 METAIS**

**Informacija apie 2018 m. įstaigos veiklos krypčių plano vykdymą.**

|  |  |  |  |  |
| --- | --- | --- | --- | --- |
| Eil. Nr. | Priemonės | Sprendimo būdai | Įvykdymo etapai | Pastabos |
| 1.  2.  3. | Priemonių, kurias įgyvendinus Alytaus vaikų globos namuose sumažės globotinių skaičius.  Institucinės globos pertvarkos priemonių diegimas įstaigoje  Globos centro funkcijų vykdymas | Teikti socialinės globos paslaugas vaikams tik iš Alytaus m. savivaldybės.  Vaikų grąžinimas į biologines šeimas.  Įvaikinimas, globą, globėjo ir globos vietos pakeitimas.  Natūraliai mažėjantis vaikų skaičius sukakus pilnametystei.  Šeimynų įkurdinimas bendruomenėse.    Tolesnis budinčių ir socialinių globėjų įdarbinimas, jų veiklos organizavimas.  Globos koordinatoriaus pareigybės įsteigimas. Esamų socialinių darbuotojų ruošimas šios pareigybės funkcijų vykdymui.  Mokymų globėjams ir įtėviams organizavimas ir vykdymas | Visą laiką.  Iki 12-31 – 7 vaikai.  Iki 2018-12-31 globėjo ir globos vietos pakeitimas –3 vaikai.  Iki 12-31 – 3 vaikai  Iki 07-01 – 1 šeimyna (8 vaikai)  Iki -04 mėn. -1 socialinis globėjas;  Iki 09-01 – 3 et.  Iki 07-01 paruošti 3 darbuotojus.  10 paruoštų asmenų. | Teikiama  Sugrąžinta 12 vaikų  Pakeista globos vieta – 7 vaikai  4 vaikai  neįkurdinta  Įdarbintas papildomai 1 socialinis globėjas.  Iki 12-31 d. įsteigtos 4pareigybės. Užimtos 2  Paruošta  Paruošti 7 asmenys |

**2019 m. įstaigos veiklos krypčių planas**

|  |  |  |  |
| --- | --- | --- | --- |
| Priemonės | Sprendimo būdai | Planuojami rezultatai | Pastabos |
| 1. Tolesnė vaikų integracija į bendruomenę | Bendruomeninių globos padalinių skaičius didinimas projektinė veikla, susijusi su bendruomeninių vaikų globos namų plėtra. | Ne mažiau kaip 2 šeimynų perkėlimas į bendruomeninius globos padalinius.  Dalyvavimas ne mažiau kaip 1 šio profilio projektų pirkime. | Iki 2019-12-31  Visus metus |
| 1. Įstaigos veiklą reguliuojančių dokumentų koregavimas, keitimas pasikeitus pavadinimui ir atsiradus naujoms funkcijoms. | Įstaigos veiklos planų, padalinių veiklos aprašų, personalo pareigybių aprašymų, įstaigos personalo ir klientų vidaus tvarką nustatančių dokumentų paruošimas ir tvirtinimas. Licencijų atnaujinimas ir pakeitimas. | Paruošti iki 2019-04-01 |  |
| 2.4. Socialinių paslaugų plėtra | Tolesnis Globos centro funkcijų vykdymas ruošiant globėjų ir įtėvių šeimas, apgyvendinant laikinai tėvų netekusius vaikus socialinių globėjų šeimose. | Iki 5 naujai paruoštų globėjų šeimų. Esamų budinčių ir socialinių globėjų veiklos priežiūra (6 šeimos). Vaikų apgyvendinimas jų šeimose – pagal poreikį.  Projekto „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“ lėšų įsisavinimas, finansuojant dalį globos centro funkcijų. | Iki 2019-07-01 d.  Visus metus |
|  | Šeimos krizių skyriaus veiklos plėtra. | Tolesnis projekto ,, Socialinės priežiūros paslauga, teikiant kompleksinę pagalbą besilaukiančioms moterims ir motinoms, vienoms auginančioms vaiką/vaikus iki 3 metų amžiaus Alytaus regione“ vykdymas, teikiant paslaugas ne mažiau kaip 5 motinoms su vaikais. Šio projekto tęstinumo inicijavimas. | Pratęsimo inicijavimas nuo 2019-08-01 d. |
| 2.5. Personalo kompetencijų stiprinimas | Dalyvavimas seminaruose, mokymuose | Iki 50 proc. socialinį darbą dirbančio personalo. | Visus metus |

Direktorius Romutis Žebuolis